Shalom ja tere õhtust.
Eetris on TV7 Iisraeli Uudised Jeruusalemmast.
Tänased põhiteemad:
Peaminister Netanyahu kinnitas,
et Iisrael on otsustanud tõrjuda Iraani armee Süüriast välja.
Hamas ähvardab Iisraeli võimaliku sõjaga,
kuna juudiriik plaanib laiendada oma iseseisvust Läänekaldal.
Araabia Ühendemiraadid ja Iisrael
sõlmisid koroonaga võitlemiseks ajaloolise koostööleppe.
Iisrael kordas oma nõuet Iraanile
eemaldada koheselt oma väeüksused Süüriast.
Kõnes Iisraeli õhujõudude pilootide lõputseremoonial
nimetas Netanyahu kolm peamist väljakutset,
mida peab IDF pidama oma eri operatsioonides,
et tagada Iisraeli riiklikud julgeolekuhuvid.
Me ees on kolm peamist väljakutset ja teeme nendeni väsimatult samme.
Esmalt tegutseme Iraani ja selle vahendajate vastu,
kes püüavad end Süürias sõjaliselt rajada.
Iraani sõjavägi peab Süüriast lahkuma.
Teiseks teeme takistame oma vaenlastel
viia täppisrakette Süüriasse, Liibanoni ja mujale.
Kolmandaks ja kõige olulisemaks ei lase me Iraanil hankida tuumarelvi.
Iisraeli peaminister kasutas võimalust
korrata ta edastatud teavet Iraani tuumaplaanide osas
ja rahvusvahelist tunnustust sellele, mis avaldab olukorra tõsidust.
Iraan valetab jätkuvalt rahvusvahelisele kogukonnale
oma plaanides hankida pommi.
Olen sellest teatanud aastaid
ja Rahvusvaheline Aatomienergia Agentuur, IAEA, mõistab seda.
Kaks nädalat tagasi teatas IAEA,
et Iraan laiendab oma plaane rikastada uraani
ja rikub jätkuvalt maailmajõududega sõlmitud tuumalepet (JCPOA).
Iraan ja selle vahendajad Lähis-Idas
on korduvalt teatanud plaanist hävitada juudiriik.
Netanyahu sõnul need,
kes püüavad Iisraeli rünnata, seavad end ohtu.
Võtame äärmiselt tõsiselt
Iraani ja selle toetajate ähvardusi hävitada Iisrael.
Kordan ka sellel pilootide lõputseremoonial,
et kes iganes püüab meid rünnata, seab end tõsisesse ohtu.
Seitsmekordselt.
Vastandume regioonis Iraanile, et kaitsta end ja Iisraeli riiki.
Siiski tagab see võitlus stabiilsuse meis ja kogu regioonis.
Iisraeli juht teatas ajaloolise leppe
sõlmimisest Araabia Ühendemiraatidega.
Viimasel ei ole Iisraeliga diplomaatilisi suhteid,
kuid nõustus tegema Iisraeliga koostööd võitluses koroonaviirusega.
Me võimekus võidelda koroonaviirusega teenib kogu regiooni
ja annab meile võimaluse koostööks teiste regiooni riikidega.
Mõnel hetke pärast teatavad Araabia Ühendemiraadid ja Iisrael
ühisest otsusest võidelda koroonaviiruse vastu.
Antud koostöö hõlmab uuringuid, arendust ja tehnoloogiat,
mis võivad teha paremaks kogu regiooni tervisliku julgeoleku.
See on tulemus kuid väldanud jätkuvast ja vahetust suhtlusest.
See on õnnistuseks paljudele me regioonis.
Pärast Iisraeli peaministri teadet
tegi Iisraeli tervishoiuministeeriumi peadirektor ametliku avalduse:
"Erasektorisse kuuluvad ettevõtted Araabia Ühendemiraatides
sõlmivad Iisraeli ettevõtetega leppe, et jätkata võitlust koroonaviirusega."
Avalduses lisati:
"Koostöö tervishoius ja teaduses
loob silla ajalooliste poliitiliste väljakutseteni,
milles võetakse prioriteediks humanitaarvaldkond,
et leida lahendus koroonaepideemiale."
Seotud teemadel:
Gazat kontrolliv Hamas teatas:
"Iisraeli plaani annekteerida okupeeritud Läänekallas
ja Jordani org võetakse kui sõjateadet palestiina rahvale."
Videokõnes teatas Hamasi relvajõudude esindaja Abu Obaida,
et kui Iisrael plaanib luua iseseisvuse nimetatud aladel,
"maksab juudiriik kõrget hinda".
Hamasi ähvardused Iisraelile ei ole tavatud,
kuid siiski peavad Iisraeli julgeolekuametnikud neid silmas
ja on valmis olukorra halvenemiseks.
IDFi ülemjuhataja kindralleitnant Aviv Kochavi teatas Põhja-Iisraelis,
et sõjavägi peaks valmistuma igaks stsenaariumiks.
IDFi tippametniku sõnul
on Iisraeli sõjavägi seotud eri operatsioonidega
nagu Hezbollah'i, Hamasi ja Islami Džihaad Palestiinas,
kuid siiski on vaja olla valmis, et poliitotsused võivad lähinädalatel
tuua endaga avalikud rahutused ning terrori Juudas ja Samaarias.
Kindral Kochavi sõnul võivad uued arengud tipneda sõjaga Gazas.
Iisraeli alternatiivne peaminister ja kaitseminister Gantz kõneles samuti
Iisraeli õhujõudude pilootide lõputseremoonial
ja hoiatas Hamasi juhtkonda võimaliku sõja küsimuses.
Pöördun julge sõnavõtuga Hamasi juhtkonna poole.
Soovitan neil silmas pidada,
et nad maksavad esmalt hinda oma agressiooni eest,
kui see peaks aset leidma.
IDF on regiooni tugevaim armee ja igale püüdele
kahjustada Iisraeli kodanikke järgneb võimas ja valus vastus.
Hamasi poliitbüroo juht Haniyeh
kõneles ÜRO Lähis-Ida rahuleppe erikoordinaator Nikolay Mladenov,
kus arutleti USA sajandileppe ja Iisraeli annekteerimisplaani üle.
Rahvusvaheliselt tunnustatud terrorirühmituse, Hamasi juhi sõnul
kinnitas ÜRO erisaadik neile,
et ÜRO on vastu Iisraeli annekteerimisplaanile,
kuna see läheb vastuollu nende resolutsiooniga.
Resolutsiooni võttis Hamas hästi vastu.
ÜRO erikoordinaator ei vastanud koheselt
TV7 palvele kommenteerida, kuid tegi oma seisukoha selgeks
päev tagasi toimunud ÜRO Julgeolekunõukogu koosolekul.
Lõpetuseks tooksin välja riskikolded,
mis on me ees tulevastel nädalatel ja kuudel.
Oleme vastu
võimalikule annekteerimisele ja selle tagajärgedele.
Kui annekteerimine teostub,
võivad need tõsiselt kõigutada kohalikku seisu
ja tuua ebastabiilsuse okupeeritud palestiinlaste aladele ja kaugemale.
Antud konfliktis on olnud eri vägivallaperioode,
kuid kunagi ei ole olukorra halvenemine
olnud seotud sellise poliitilise väljavaatega,
arvestades habrast majandusseisu selles muutlikus regioonis.
Oluline, et kõik mõjutegurid teeksid oma osa,
et osapooled astuksid sammu tagasi.
Eesmärgiks peaks olema kohesed läbirääkimised,
mis hoiaksid ära ühepoolsed sammud
ja viiks positiivselt edasi ning väldiks kaose tekkimist.
Samal ajal Washingtonis:
USA riigisekretär Pompeo rõhutas,
et otsus rajada Iisraeli iseseisvus Läänekaldal on juudiriigi kätes.
Avalikustasime mõni kuu tagasi Lähis-Ida rahuplaani
ja liigume selle suunas.
Otsused Iisraeli ja selle iseseisvuse
laiendamise osas muudele aladele on juudiriigi teha.
Räägime kõigile regiooni riikidele, kuidas saaksime protsessi edendada.
Riigisekretär Pompeo tõi välja
ka Trumpi juhtkonna rahuplaani lõpp-punkti.
Leian, et me lõppeesmärgi teostumist on kinnitanud ka peaminister.
Ta soovib, et me Lähis-Ida rahuplaan oleks edukas.
Pärsia lahe riigid väljendasid lootust, et saaksime selle teostada.
Kahjuks on koostööst keeldunud üksnes palestiinlaste juhtkond.
Riigisekretär Pompeo teatas,
et USAl on pahameel palestiinlaste keeldumise osas,
kuid väljendas lootust, et lähinädalatel toimub edasiminek.
Palusime, et nad tuleksid läbirääkimiste laua taha,
mis põhineb antud rahuplaanil, kuid nad keeldusid sellest.
Nad otsustasid ähvardada, hoobelda ja kinnitada,
et nad ei taga julgeolekut õigesti.
See pole hea palestiina rahvale.
Otsus ohustab ka seal elavaid inimesi.
Palusime Iisraelil ja palestiinlastel tulla läbirääkimistelaua taha,
et leida lahendus aastakümneid kestnud väljakutsele.
Olen lootusrikas, et lähinädalatel näeme selles edasiminekut.
Tänan, et vaatasite.
Tooksin välja Taevas TV7 suvekava.
Saated TV7 Iisrael News
ja Jeruusalemma stuudio on juulikuus puhkusel.
Parandame sel ajal mõned
me Jeruusalemma toodangus tekkinud tehnilised probleemid.
Jumala armust jätkame igapäevaseid uudistesaateid
ja Jeruusalemma stuudio paneeldiskussiooni 27. juulil.
Tänan eriliselt me pühendunud toetajaid te palvete ja finantsabi eest.
Kui te ei ole veel meie partnerid, julgustan teid selle pärast palvetama.
Samuti julgustan teid palvetama
Jeruusalemma rahu ja Iisraeli pääste pärast.
Seonduvalt me palveplaaniga
kutsun teid üles palvetama oma kodumaa eest.
Olen Jonathan Hessen.
Kena nädalavahetust ja rahulikku hingamispäeva.
Ootan juba taaskohtumist 27. juulil.
Tõlge: Mailis Lepp